แรงขายทำกำไรฉุด SET ปิดลบ 9.35 จุด หลังตลาดฯไร้ปัจจัยใหม่-แนะจับตาปัจจัยตปท.
แรงขายทำกำไรฉุด SET ปิดลบ 9.35 จุด หลังตลาดฯไร้ปัจจัยใหม่-แนะจับตาปัจจัยตปท. โดยดัชนีปิดตลาดวันนี้ ที่ระดับ 1,658.56 จุด ลบ 9.35 จุด หรือ 0.56% มูลค่าการซื้อขาย 4.1 หมื่นล้านบาท
22 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,658.56 จุด ลบ 9.35 จุด หรือ 0.56% มูลค่าการซื้อขาย 4.1 หมื่นล้านบาท
10 หุ้นกดดัชนีวันนี้

ด้านนายสุเชษฐ์ สุขแท้ ผู้ช่วยกรรมผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่า ตลาดหุ้นไทยวันนี้ ปรับตัวลง มีสาเหตุมาจากการที่นักลงทุนมีการขายทำกำไร ประกอบกับขายลดความเสี่ยงช่วงวันหยุดยาว เนื่องจากภาวะตลาดฯมีความเปราะบางในช่วงสัปดาห์ที่ผ่านมา เคลื่อนไหวในลักษณะปรับตัวขึ้นระยะสั้น ก่อนอ่อนตัวลงในช่วงภาคบ่าย ประกอบกับตลาดฯยังไม่มีปัจจัยใหม่เข้ามาหนุน แม้ตลาดภูมิภาคจะเคลื่อนไหวในแดนบวก
ส่วนแนวโน้มตลาดวันพุธนี้ (24 ต.ค.61) นายสุเชษฐ์ คาดว่าตลาดฯจะยังคงมีความเปราะบาง แนะให้ติดตามภาวะตลาดต่างประเทศ โดยยุโรปให้จับตาประเด็นเรื่องเศรษฐกิจของอิตาลีหลังอียูออกมาเรียกร้องให้ชี้แจงเรื่องขาดดุลงบประมาณซึ่งขัดต่อกฎหมายการเงินของอียู ส่วนสหรัฐฯให้จับตาเรื่องสงครามการค้า การปรับขึ้นดอกเบี้ยของเฟด และประเด็นทางการเมืองกับซาอุดิอาระเบีย ซึ่งจะเป็น Semtiment ที่ส่งผลต่อภาวะตลาดหุ้นไทย พร้อมกับให้แนวรับที่ 1,650 จุด พร้อมกับระบุว่า หากตลาดฯสามารถปรับตัวขึ้นไปยืนเหนือ 1,675 จุด ถือเป็นสัญญาณที่ดีในการที่ดัชนีจะปรับตัวขึ้นต่อเนื่อง
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
OSP มูลค่าการซื้อขาย 3,009.64 ล้านบาท ปิดที่ 23.70 บาท ลดลง 1.55 บาท
CPALL มูลค่าการซื้อขาย 2,518.88 ล้านบาท ปิดที่ 65 บาท ลดลง 0.25 บาท
PTT มูลค่าการซื้อขาย 1,290.29 ล้านบาท ปิดที่ 50.25 บาท ลดลง 0.25 บาท
AOT มูลค่าการซื้อขาย 1,067.80 ล้านบาท ปิดที่ 61.50 บาท เพิ่มขึ้น 0.50 บาท
SCB มูลค่าการซื้อขาย 994.63 ล้านบาท ปิดที่ 140.50 บาท ลดลง 1.50 บาท
ตลาดหุ้นต่างประเทศ
